CELEX: C2005/019/65
Language: et
Date: 2005-01-22 00:00:00
Title: Kohtuasi T-427/04: Prantsuse Vabariigi 13. oktoobri 2004. aasta hagi Euroopa Ühenduste Komisjoni vastu

22.1.2005   
            
            
               ET
            
            
               Euroopa Liidu Teataja
            
            
               C 19/31
            
         Prantsuse Vabariigi 13. oktoobri 2004. aasta hagi Euroopa Ühenduste Komisjoni vastu
   (Kohtuasi T-427/04)
   (2005/C 19/65)
   Kohtumenetluse keel: prantsuse
   Prantsuse Vabariik esitas 13. oktoobril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on Ronny Abraham, Géraud de Bergues ja Stéphanie Ramet, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni 2. augusti 2004. aasta otsus nr K(2004) 3061, mis käsitleb Prantsusmaa poolt France Télécom'ile antavat riigiabi;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolevas asjas vaidlustatud otsuses leiti, et France Télécom'i (FT) suhtes ajavahemikul 1994. aasta jaanuarist kuni 2002. aasta detsembrini kohaldatud ettevõtluse maksusüsteem sisaldas ühisturuga kokkusobimatut riigiabi.
   Oma haginõude toetuseks väidab hageja esiteks, et komisjoni hinnangus on ilmne kaalutlusviga ning samuti õiguslik viga. Sellest lähtudes vaidlustab ta komisjoni analüüsi maksusüsteemi kohta, mis laieneb FTle vastavalt 2. juuli 1990.aasta seadusele nr 90-568 Poste'i ja France Télécom'i avalike teenuste korralduse kohta. Selle tulemusena komisjon ühelt poolt määratles FT poolt ajavahemikul 1991–1993 tehtud maksed kombineerituks, kuigi oma olemuselt oli tegemist puhtalt fiskaalsete maksudega, ja teiselt poolt leidis, et ajavahemikul 1991–2002 kohaldati FTle kahte eraldiseisvat maksusüsteemi, kuigi tegemist oli ühe üldise maksusüsteemiga, mis oli jagatud kaheks perioodiks. Järelikult oleks kostja pidanud maksma ajavahemiku 1991-2002 eest hüvitist.
   Hageja toob samuti esile määruse nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, artikli 15 rikkumise, kuna komisjon oleks pidanud arvestama, et kümneaastane ajavahemik alates väidetava abi määramise kuupäevast, 2. juulist 1990, mil seadus nr 90-658 määras täielikult ja lõplikult kindlaks kõnealuse maksusüsteemi, oli lõppenud, kui kostja esitas 28. juunil 2001 esimese teabenõude.
   Samuti viitab hageja õiguspärase ootuse põhimõtte rikkumisele, sest vaidlustatav otsus kohustab saadud abi FTlt tagasi nõudma, samuti oma kaitseõiguse rikkumisele, kuna komisjon tegi järelduse abi olemasolu kohta, andmata prantsuse ametiasutustele võimalust esitada omapoolseid kommentaare komisjoni peamiste argumentide, st ajavahemikul 1991-1993 FT tehtud maksete kombineeritud olemuse kohta.